cyanic-selkie/wikianc huggingface dataset:
Wimbledon-turneringen 2010
Roger Federer og Serena Williams var regjerende mestre i henholdsvis herre- og dameklassen. Serena Williams klarte å forsvare sin tittel fra i fjor mens Roger Federer ble utslått i kvartfinalen. Rafael Nadal vant årets single for menn, han vant finalen i tre strake sett over Tomáš Berdych fra Tsjekkia. Det var Nadals andre seier i Wimbledon, første gangen han vant var i 2008.
Druknestenen Åboulevarden
Druknestenen er en minnesten i granitt på Åboulevarden i København, som er satt opp som minne om en drukningsulykke.
Ulykken
Svigerinnene Marie Henriques og Lise Magnus druknet, da de sammen med fire andre kjørte ut i Ladegårdsåen i kareten sin natt til den 27. november 1812. Selskapet hadde vært i bryllup hos grosserer Peter Mariboe på eiendommen Rolighed, i dag med adressen Rolighedsvej 21, Frederiksberg.
Ifølge overleveringen kjørte et brudepar i karet ut i Ladegårdsåen på dette stedet og druknet. I virkeligheten var det snakk om to bryllupsgjester. Brudgommen Peter Mariboe var konvertitt fra jødedom til kristendom og giftet seg igjen, etter at han var blitt enkemann året før. Blant gjestene var Falk Henriques, bror til brudgommens mor Isabella Henriques. Hun var også kjent som Bella, og bydelen Bellahøj har navn etter henne.
Falk Henriques' kone Marie deltok også. Hun var årsak til at han hadde konvertert til kristendommen, så de fikk gifte seg i 1809. Falks søster, Lise Magnus, som var gift med glasslerretsfabrikant Jacob Morits Magnus, var også med. Til stede var kanskje også Henriques’ halvbror, regimentskirurg Samuel Frederik Henriques, den første jøden i Danmark som ved Kgl. Reskript av 17. januar 1798 fikk tilkjennegitt at hans trosbekjennelse ikke var til hindring for at han kunne inneha et statsembede.
Ulykken skjedde kort før midnatt. Noen av selskapets damer ville gjerne hjem, og fem kvinner og en ung gutt satte seg i kareten som kjørte mot Købmagergade 16, der Marie Henriques' mann hadde forretningen sin. Vognen kjørte ned Rolighedsvej og rundt hjørnet til Bülowsvej. Men da kusken rundet den krappe svingen til Åboulevarden gikk det galt. Kareten gled utfor og landet i det iskalde vannet i Ladegårdsåen. En av datidens aviser, Nyeste Skilderi af Kjøbenhavn, berettet den 1. desember 1812: «Natten mellem Torsdag og Fredag indtraf den høist sørgelige Ulykke, at en Karet, der kom fra Lystgaarden Rolighed i Nærheden af Kjøbenhavn, velted med de deri værende 5 Fruentimmer og en halvvoksen Dreng ned i Vandet, ikke langt fra Sankt Hans Hospital [dvs. Ladegården på Nørrebro]. Tre af Fruentimmerne og Drengen blev reddede, men de to af dem, Kjøbmand Henriques' og Fabrikør M. J. Magnus' Koner, fandt deres Død i Vandet. Begge efterlade sig Mindet om retskafne Ægtefæller og ømme Mødre, og deres sørgelige Dødsfald har opvakt en lige saa almindelig som rørende Sensation.»
De to enkemennene satte dagen etter inn en dødsannonse i Adressekontorets Efterretninger: «Med yderste vemod opfylde vi den tunge pligt at bekendgiøre for Slægt og Venner den Ulykke der rammede os Natten mellem Torsdag og Fredag forleden. En Veltning med en karet berøvede os vore gode koner Marie Henriques, født Beck; og Lise Magnus, født Henriques. Vore Børn og vi begræde det smertelige tab. Forvissede om vore venners Deltagelse, frabeder vi os al Condolence, som blot vilde forøge vor Smerte.»
Enkemennene orket altså ingen oppmerksomhet rundt saken, men det dukket opp et mysterium: Lise Magnus’ ekstra gravsten. Hun og Marie Henriques ble begge begravet fra Falkonergården, og kistene satt ned i en felles grav på Assistens Kirkegård den 2. desember 1812. Men Lise Magnus har også en gravsten på Mosaisk Nordre Begravelsesplads, og ifølge Mosaisk trossamfunns opptegnelser er hun «død ved ulykkelig hendelse» og begravd på den jødiske gravplassen i Møllegade. Ifølge protokollene fra Assistens Kirkegård på motsatt side av Nørrebrogade fikk hun en kristen begravelse her, og er ikke siden blitt flyttet. Etter den tragiske ulykken ble det plantet piletrær langs Ladegårdsåens bredder, i håp om at det skulle hindre lignende ulykker langs den mørke, uopplyste veien.
Støtten
På støttens forside er innhugget og malt med sort: 26-27/NOVBR./ 1812
Stenen er i virkeligheten en meget eldre vannstandsmåler, som kom for dagen da åen ble rensket opp i 1827. Stenen har trolig på det tidspunktet fått innhugget dato og årstall for ulykken. Da bekken ble overdekket i 1897, fikk stenen sin nåværende plass på Åboulevardens fortau, hvor den lever en uanselig tilværelse.
Ladegårdsåen som ligger i rør, forsyner nå Søerne på grensen mellom Nørrebro og Indre By med friskt vann.
Svarthaleastrild
Underarter
Det er beskrevet to underarter av svarthaleastrild :
Felttegn
Særlig før uniformer ble alminnelig var det påkrevd med personlige felttegn. Dette kunne være skjerf, fjærdusker, armbind og lignende i bestemte farger. Flere slike brukes fortsatt.
Et felttegn som kan gjenkjennes på avstand skal gi en bærer som deltar i kamphandlinger samme folkerettslige beskyttelse som uniform.
Raimundas Mažuolis
Raimundas Mažuolis (født 9. mars 1972) er en litauisk tidligere svømmer. Han representerte Litauen under Sommer-OL 1996 i Atlanta, der han blant annet var flaggbærer for sin nasjon under åpningsseremonien.
Bobby (2006)
Bobby er en historisk dramafilm fra 2006, skrevet og regissert av Emilio Estévez. Filmen inneholder et stort ensemble av kjente skuespillere, og portretterer et stort antall menneskers liv rundt dagen hvor Robert F. Kennedy ble drept, 5. juni 1968.
Sammendrag
Filmen forteller historien om senator Robert F. Kennedy gjennom bruk av faktiske nyheter og opptak, sammen med dramatiserte sekvenser som stort sett involverer fiktive karakterer. Disse karakterene inkluderer blant andre John Casey, en pensjonert hotell-dørvakt som stort sett tilbringer dagene med å spille sjakk med vennen Nelson i en hotell-lobby. Diane gifter seg med hans venn William i håp om at hans sivilstand kan få ham utplassert til en amerikansk militærbase i Tyskland, i stedet for slagmarkene under Vietnam-krigen. Virginia Fallon, en alkoholisert sanger hvis karrière er på vei ned. Hennes ektemann Tim er også hennes manager.
Miriam Ebbers, en kosmetolog som arbeider i en frisør-salongen i nærheten av hotellet, og hennes ektemann Paul. Hotell-sjefen, som har en affære med sentralbord-operatøren Angela. Daryl Timmons, hvis rasistiske holdninger og kommentarer etterhvert får ham sparket fra hotellet. Den afro-amerikanske Soussjefen Edward Robinson. José og Miguel, opprinnelig fra Mexico, som arbeider ved hotellets restaurant. Servitør Susan, ansatt ved hotellets cafe. Jimmy og Cooper, frivillige ved Kennedys valg-kampanje. Den tsjekkoslovakiske reporteren Lenka Janáčková, som er fast bestemt på å få et intervju med Robert Kennedy.
Mot slutten av filmen blir Kennedy skutt, etter å ha holdt en tale. En mann ved navn Sirhan Sirhan blir senere dømt for drapet, selv om mange spørsmål om hvem som faktisk var ansvarlig for attentatet fremdeles er ubesvarte. Etter at Kennedy ble skutt, sitter Jose ved siden av ham til det kommer en ambulanse. Flere ansatte skal også ha blitt skadd på grunn av Sirhans mange skudd. Kennedy blir i full fart kjørt med ambulanse, og flere andre karakterer er i sjokk over hendelsene som nettopp har funnet sted. Robert F. Kennedy døde av skadene sine neste morgen, med hans kone Ethel ved hans side. Men alle de andre ofrene fra hendelsene overlevde.
Airbus A330 MRTT
Airbus A330 MRTT (Multi Role Tanker Transport) er et tankfly som også kan konfigureres til transport av passasjerer, pasienter og last. Det er basert på passasjerflyet Airbus A330-200. Flyet er i bruk i flyvåpnene til Australia, Storbritannia, De forente arabiske emirater og Saudi-Arabia. En variant av flytypen, produsert av EADS i samarbeid med Northrop, var også vurdert av United States Air Force, men tapte et anbud mot Boeing KC-46.
The Red Widow
The Red Widow er en amerikansk stumfilm fra 1916, regissert av James Durkin.
Airbus A330 MRTT
Utstyr
Kunden bestemmer hva slags lufttankingsutstyr flyet skal utrustes med. Under vingene monteres kapsler for tanking til fly med sondesystem, og under halepartiet kan det monteres en stiv bom.
The Red Widow
Handling
En amerikansk korsett-produsent ved navn Cicero Hannibal Butts reiser til Russland, hvor han snart opplever en rekke komiske eventyr - som blant annet involverer en kjent opera-stjerne, og politiske intriger.
Airbus A330 MRTT
Brukere
Royal Air Force ved det private konsortiet AirTanker har 14 fly, levert mellom 2011 og 2016. I RAF går flyet under betegnelsen Voyager. Britene har to versjoner; KC2 har en sonde under hver ving, mens KC3 i tillegg har en tredje sonde midt under skroget. I tillegg til lufttanking og transport for RAF, skal AirTanker lease ut Voyager-fly til charterselskapet Thomas Cook Airlines. Voyager er utstyrt med to Rolls-Royce Trent-motorer.
Royal Australian Air Force mottok i desember 2012 det siste av sine fem bestilte KC-30A. Disse er utstyrt med to sonder samt en bom. KC-30A drives av to General Electric CF-6-80E1A3-motorer.
De forente arabiske emirater bestilte tre A330 MRTT i 2008, og disse ble levert i løpet av 2013. Disse flyene er utstyrt med Rolls-Royce Trent-motorer.
Saudi-Arabias luftforsvar tok i bruk det første av seks fly i 2013. Disse flyene er utstyrt med General Electric-motorer.
I tillegg ble det i mars 2014 klart at Singapores luftforsvar bestiller seks fly, og Qatars luftforsvar ønsker å bestille to fly. Det franske luftforsvaret har også gjort det klart at det ønsker å bestille 12 fly til å erstatte sin flåte med KC-135-fly.
Verdens autismedag
Verdens autismedag, offisielt kalt FN-dagen for bevissthet rundt autisme, er en internasjonalt anerkjent FN-dag som markeres 2. april hvert år for å øke bevisstheten rundt autisme og autismespekterdiagnoser. Dagen ble vedtatt i 2007 og markert første gang i 2008. Hvert år markeres dagen i FN sitt hovedkontor i New York, samtidig som FNs medlemsland oppfordres til å gjøre egne tiltak for å øke bevisstheten rundt autisme. Flere foreninger og organisasjoner har også innført egne markeringer den 2. april. Verdens autismedag assosieres av flere med fargen blått og en av de mest kjente markeringene er «Light It Up Blue» kampanjen hvor kjente byggverk lyses opp med blått lys for å markere sin støtte til autismedagen. Eksempler på kjente landemerker som har deltatt i «Light It Up Blue» kampanjen er Giza-pyramiden, Operahuset i Sydney, Empire State Building og Det hvite hus.
Airbus A330 MRTT
NATO
I tillegg har seks europeiske land (Norge, Luxemburg, Nederland, Tyskland, Belgia og Tsjekkia) inngått en samarbeidsavtale om anskaffelse, drift og vedlikehold av åtte Airbus A330 MRTT-maskiner (Multinational Multi Role Tanker Transport Fleet). Avtalen er et resultat av et samarbeid mellom European Defence Agency, Organisation conjointe de coopération en matière d'armement og NATO Support and Procurement Agency. 29. juni 2020 ble det første av åtte fly overlevert fra Airbus. Alle flyene skal være ferdigstilt i 2024.
Verdens autismedag
Årlig tema
De siste årene har hver autismedag fokusert på et bestemt tema fastsatt av FN.
Airbus A330 MRTT
NATO
For Norges del skal flyene blant annet brukes til å lufttanke F-35. Med tilgang på drivstoff i luften kan kampflyene fly lengre i et operasjonsområde.
Segunda División B
Segunda División B er det tredje nivået i spansk fotball. Segunda Divisón B består av 4 avdelinger med 20 lag i hver.
More Pepper, Please
More Pepper, Please er et musikkalbum med Sigurd Køhn, utgitt i 1996. Dette er hans første plateutgivelse som soloartist.
Segunda División B
Topp fire fra hver av de fire ligaer går videre til en play-off om hvem som skal rykke opp og erstatte de fire nedrykkere fra Segunda División. Reservelag kan kun delta i denne play-off dersom førstelaget spiller i La Liga. De fire nederste lag i hver av de fire ligaer rykker ned i Tercera División.
Segunda División B ble etablert i 1977.
Erebos
Erebos (gresk: Ἔρεβος, «dypt mørke», «skygge») er i gresk mytologi oppfattet som en opphavlig guddom, representerte legemliggjøringen av mørket. I Hesiods Theogonien er han plassert som en av de fem første vesener som kom i eksistens fra Khaos. Erebos opptrer sjelden i den greske mytologiske tradisjonen, men er tilskrevet farskapet til flere andre guddommer med Nyx (nattens opphavlige gudinne), avhengig den mytologiske kilde. Disse omfatter blant andre Aither, Hemera, nymfene hesperidene, Hypnos, moirene, Geras, Kharon, og Thanatos.
I gresk litteratur er navnet Erebos også benyttet for å referere til en region i underverden hvor de døde måtte passere umiddelbart etter at de hadde dødd, og er tidvis benyttet omvekslende med Tartaros.
Etymologi
Meningen av navnet Erebos er oppfattet som «mørke». Den første nedtegnede forekomsten av det var «stedet for mørket mellom jorden og Hades». Hebraiske עֶרֶב (ˤerev), «solnedgang, kveld», er tidvis sitert som kilde. Imidlertid er en urindoeuropeisk opprinnelse fra *h1regʷ-es/os-, «mørke» mer sannsynlig, i det minste for navnet Ἔρεβος i seg selv, sammenlign med sanskrit rájas, gotisk riqis, norrønt røkkr.
I litteraturen
I henhold til poeten Hesiods Theogonien er Erebos avkommet til Khaos og bror av Nyx:
Den romerske forfatteren Gaius Julius Hyginus har i sin Fabulæ beskrevet Erebos som far av guden Geras i gammel alder.
I William Shakespeares historiske drama Kong Henrik VI – Del I, II, III, retter en av Henriks soldater, Pistol, sitt sinne mot frue Dorothy:
I William Wordsworths dikt «Prospectus» (skrevet mellom 1798 og 1800) til The Excursion, utgitt 1814, finnes følgende linjer:
«Erebus» var også navnet på patruljebåten i den amerikanske filmen Apokalypse nå! (1979) av regissøren Francis Ford Coppola.
Middelalderparken
Middelalderparken ligger mellom Bjørvika og Gamlebyen i bydel Gamle Oslo, i det som en gang var Middelalderbyen Oslos søndre bydel. Den ble åpnet i år 2000, som en viktig del av Oslos fylkes-tusenårssted, middelalderbyen. Utbygging i området er forbudt grunnet ruiner og kulturlag over og under bakken.
Beliggenhet og utstrekning
Parken grenser mot Kong Håkon 5.s gate i vest og Bispegata i nord. Middelalderparken var gjennomskåret av jernbaneskjæringen Klypen, som nå er fylt igjen i forbindelse med byggingen av Follobanen. Øst for Klypen ligger ruinene av Clemenskirka og vest for Klypen ligger ruinene av Mariakirka og gamle Oslo kongsgård. Parken er alt i alt 70 dekar. Parkanlegget ved ruinen av Clemenskirka er 4,7 dekar stort. Den vestre delen av parken består av 43 dekar land + og 22 dekar vann. De nordre middelalderområdene består blant annet av Minneparken og Ladegården (Oslo bispeborg). Tilsammen danner Middelalderparkområdene Nordens største sammenhengende område med ruiner fra middelalderen.
Alna og vannspeilet
Elva Alna hadde utløp der den sydlige delen av parken ligger i dag. I forbindelse med bygging av Follobanen vil elva igjen ledes hit, til sydenden av vannspeilet, fra ca. 2021. Elva ble lagt i rør tidlig på 1900-tallet.
Parkens vannspeil møter parkens landområder omtrent der fjorden møtte Oslo under høymiddelalderen (rundt år 1300). Riksantikvaren og andre har argumentert for at vannspeilet forlenges nordover, slik at også de nordre middelalderområdene får en klar definisjon mot de nye byutviklingsområdene i Bjørvika. Middelalderparken ved vannspeilet er på folkemunne kalt Tenerife.
Festivaler
Oslo Middelalderfestival og Øyafestivalen har til og med 2013 blitt arrangert årlig i parken. Fra 2014 er de grunnet Follobanens innføring til Oslo S flyttet. Øyafestivalen er flyttet til Tøyenparken, mens Middelalderfestivalen er flyttet til Akershus festning.
Mongols Motorcycle Club
Mongols Motorcycle Club er en motorsykkelklubb fra USA, representert også i Mexico, Italia, Tyskland, Sverige, Israel, Belgia, Australia, England, Finland, Malaysia og Norge.
Klubben ble grunnlagt i 1969 i Los Angeles i USA. og er en selverklært 1 %-klubb. Den betraktes av amerikanske myndigheter og norske Kripos som en kriminell motorsykkelklubb. Mongols-president i Sverige, Jonas Bergdahl, avviser selv at klubben er kriminell.
Mongols i Norge
Klubben ble tidligere etablert i Trondheim, hvor allerede Outlaws og Hells Angels er etablert. Talsmann for Hells Angels i Norge, Rune Olsgaard, benektet til Adresseavisen at det er en konflikt mellom dem og Mongols i Norge. Adresseavisen avdekket at klubbens medlemmer i det nå nedlagte Trondheim-chapteret hverken hadde motorsykler eller førerkort, og politiet mener Mongols kaller seg MC-klubb som et skalkeskjul for å drive kriminell virksomhet.
Per november 2012 har klubben chapters (avdelinger) i Oslo, Drammen, og Kristiansand. Også i Kristiansand mener politiet at ingen av medlemmene har motorsykler eller førerkort, og kaller klubben for en kriminell gjeng etter at fire medlemmer ble fengslet for vold og ran.
Klubben er nå nedlagt på Norgesbasis.
Kjevik bru
Kjevik bru er ei bjelkebru på i Kristiansand kommune i Agder. Brua krysser Topdalselva ved Brattestø, øst for Kristiansand lufthavn, Kjevik. Brua er 180 meter lang, med lengste spenn 40 meter. I alt har brua 5 spenn. Den ble åpnet i 1956.
Kjevik bru ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet brua 17. april 2008.
Rick Bockelie
Rick (Rich) Marlow Bockelie (født 28. mai 1902 i Oslo, død 18. februar 1966 i Oslo) var en norsk seiler som deltok i de olympiske leker 1924 i Paris.
Bockelie ble olympisk mester i seiling under sommer-OL 1924 i Paris. Han vant sammen med Harald Hagen, Ingar Nielsen, Carl Ringvold og Carl Ringvold, Jr. olympisk gull i klassen 8 meter med den norske båten «Bera» foran den britiske båten «Emily». Seilasene ble gjennomført utenfor Le Havre i perioden 21. til 26. juli.
Cleoporus
Cleoporus er en slekt av biller som tilhører familiegruppen bladbiller (Chrysomelidae).
Utseende
Nokså små (2 - 3 millimeter), tettbygde, blanke, brungule til svarte bladbiller, ofte med betydelig fargevariasjon innen artene. Antennene er omtrent halvparten så lange som kroppen. Pronotum er avrundet trapesformet, litt smalere enn dekkvingene, som er rundede og hvelvede med spredte, grove punktrader.
Levevis
Både larvene og de voksne (imago) er planteetere.
Utbredelse
Slekten er utbredt i Asia.
Abadia de Goiás
Abadia de Goiás er en kommune i delstaten Goiás i sentral-vestregionen av Brasil.
Mike Owusu
Mike Owusu (født 1. januar 1977 i Kumasi) er en svensk-ghanesisk tidligere fotballspiller. Blant klubbene Owusu, som var forsvarsspiller, har spilt for, kan nevnes Malmö FF og Trelleborgs FF.
Ekstraklasa 2018–2019
Ekstraklasa 2018–2019, var den 93 sesongen av polsk topp divisjon og den 85 sesongen av Ekstraklasa. Sesongen begynte 20 juli 2018 og ble avsluttet 19 mai 2019. Regjerende mestere Legia Warszawa klarte ikke å forsvare tittelen. Piast Gliwice vant ligamesterskapet for første gang.
Vararepresentant til Stortinget
En vararepresentant til Stortinget møter på Stortinget i stedet for en stortingsrepresentant når denne har lovlig fravær. Vararepresentantene hentes fra valglistene slik at den som umiddelbart følger etter den sist innvalgte for et politisk parti møter som vararepresentant hvis en fast innvalgt representant er fraværende. Hvis flere innvalgte stortingsrepresentanter for partiet er fraværende, hentes det tilsvarende antall vararepresentanter.
Hver valgliste skal så vidt mulig tildeles så mange vararepresentanter som den får representanter, med tillegg av tre.
På grunn av maktfordelingsprinsippet skal stortingsrepresentanter som er medlem av regjeringen – eller er statssekretærer, ikke møte i Stortinget. De blir derfor i perioden erstattet av en vararepresentant.
De som ikke er innvalgt på Stortinget, er formelt kun vararepresentanter når de møter som sådan i Stortinget. Dette gjelder også vararepresentanter som møter fast over et lengre tidsrom. Men hvis en vararepresentant formelt erstatter en valgt stortingsrepresentant, for eksempel på grunn av stortingsrepresentantens dødsfall, blir vararepresentanten stortingsrepresentant og omtales som sådan.
Horinger
Det hadde 187,646 innbyggere i 1999.
Samferdsel
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Periode (Magenta-album)
Periode er en musikkalbum med Magenta. Albumet ble utgitt i 1998.
Sjakktittel
En sjakktittel er en tittel sjakkspillere blir tildelt av verdenssjakkforbundet FIDE når spilleren har oppnådd en rekke krav. Disse kravene kan være rent ratingmessige, eller også omfatte gitte prestasjoner i turneringer. Tabellen til høyre viser hvilke FIDE-ratingkrav de forskjellige titlene krever.
Når en spiller har blitt tildelt en tittel, beholdes denne livet ut, eller den kan bli erstattet av en høyere tittel.
Hard Rock Café Orlando
Hard Rock Café Orlando er en del av en amerikansk restaurantkjede. Den holder til i den amerikanske byen Orlando, men det finnes lignende restauranter spredt over hele verden. Hver restaurant har en unik fremtoning, med musikalske klenodier fra verdensberømte artister, samt mange fra landets egne artister. Selve kjeden ble etablert i 1971, mens restauranten i Orlando ble åpnet 7. juni 1990. Kafeen er lagt til Universal Studios, og er den absolutt største restauranten kjeden eier, og det er stedet med flest klenodier. I tillegg til spisested, shop og bar finner man en konsertsal for 3000 mennesker. Stedet er bygd i romersk-katolsk stil.
Abadiânia
Abadiânia er en kommune i delstaten Goiás i sentral-vestregionen av Brasil.
MT «Polyeagle» (1952)
MT «Polyeagle» var et tankskip bygget ved Kockums Mek.Verksted AB., Malmö,, Sverige som byggenummer 342. Levert til rederiet AB Fraternitas ved O.Killstrøm, Göteborg, Sverige i april 1952. Solgt til Einar Rasmussen i 1959. Hugget i Spania i 1974
Tongagropa
Tongagropa er ei djuphavsrenne i det vestlige Sør-Stillehavet. Renna går øst for Tonga og strekker seg sørover i retning Kermadecgropa. Tongarenna er om lag 1 375 kilometer lang, 80 kilometer brei og har et gjennomsnittlig djup på 6 000 meter. Maksimal djup er 10 882 meter. Tongagropa er danna i subduksjonssona der Stillehavsplaten møter Den indoaustralske kontinentalplaten.
Frostforvitring
Frostforvitring er flere former for mekanisk forvitring av bergarter forårsaket av vann som fryser til is. Ordet frostsprengning betegner både forvitring av naturlige bergarter og tilsvarende skader på menneskeskapte konstruksjoner og anlegg.
Sprekker i berggrunnen er ofte fylt med vann, som fryser om vinteren. Når vann fryser, øker volumet med 9 % og denne volumutvidelsen utvider sprekkene. Frostforvitring har skapt urer og blokkmark og forårsaker steinsprang.
Høiåshytta
Høiåshytta ligger 236 meter over havet i turområdet Høyåsmarka rett nord for Halden, og eies av Halden Skiklubb.
Hytta er tegnet av arkitekt Wilhelm Christian Suhrke (1863–1950). Den laftede delen ble innviet 4. januar 1903 og består av kjøkken, en stor og en liten peisestue i 1. etasje og i 2. etasje ett stort og ett lite rom pluss «vertinnens» rom. I 1909 ble hytta utvidet med et dameværelse og et herreværelse. Disse to rommene er senere omgjort til ett rom og blir til daglig kalt klubbrommet. I 1935 ble taket lagt om fra flis- til skifertak. Hytta er erklært verneverdig av Fylkeskonservatoren.
Det var fastboende vertinne fra 1903 til 1967 med unntak av krigsårene. Helene Bergh-Johansen, den siste vertinne på Høiås, fungerte fra 1. januar 1946.
Høiåshytta er et populært turmål for brukere av Høyåsmarka. I perioden september til påske er hytta åpen for servering.
I nærheten av hytta finnes Høiåstårnet, et utsiktstårn, og Høiåsmasten, Østfolds høyeste byggverk, som brukes til transmisjon av radio- og telefonsignaler.
Espoo Blues
Espoo Blues er en ishockeyklubb fra Esbo i Finland. Klubben ble stiftet i februar 1984 under navnet Kiekko-Espoo og i 1998 skiftet den navn til Blues Hockey Oy. Hjemmearenaen er LänsiAuto Arena som har en kapasitet på 7000 tilskuere.
Sesongen 2007-2008 tapte Espoo Blues finalen mot Kärpät 4-1.
Lars Volden
Lars Volden (født 26. juli 1992 i Oslo) er en norsk profesjonell ishockeymålvakt som spiller for Rögle BK i HockeyAllsvenskan og Norges U20-lag.
Han har også spilt for Stavanger Oilers Espoo Blues og Manglerud Star.
Mot alle odds
Mot alle odds (originaltittel: Against All Odds) er en amerikansk spillefilm fra 1984 i sjangeren krim-thriller-romanikk. Hovedrollene spilles av Rachel Ward og Jeff Bridges. Regi er ved Taylor Hackford.
Handling
Terry Brogan faller i unåde hos ledelsen i det lokale rugbylaget og sparkes ut. Av en gangster-kamerat blir så den kyniske Brogan leiet for å finne Jessie Wyler (Ward) – den forsvunne elskerinnen til den brutale nattklubbeieren Jack Wise (James Woods). Ifølge Jack har Jessie stukket ham ned og forduftet med 50 000 dollar. Men Terry glemmer raskt oppdraget sitt da han finner – og forelsker seg i hodestups i – den vakre Jessie på en meksikansk øy. Problemene oppstår når Jack sender håndlangeren sin Hank Scully (Alex Carras) for å hente de elskende hjem. Drevet av begjær etter den mystiske unge kvinnen, vikles Terry raskt inn i ett nett av korrupsjon, forræderi og mord.
Om filmen
Filmen ble blant annet kjent på grunn av soundtracket «Against All Odds (Take a Look at Me Now)» av Phil Collins. Sangen ble Oscar-nominert for beste musikk i 1985.
Mot alle odds er en nyinnspilling av Out of the Past fra 1947.
Rødhaleastrild
Rødhaleastrild er en fugl i gruppen Estrilda i familien astrilder. Den forekommer i Benin, Burkina Faso, Kamerun, Den sentralafrikanske republikk, Tsjad, Elfenbenskysten, Gambia, Ghana, Guinea, Guinea-Bissau, Liberia, Mali, Niger, Nigeria, Senegal, Sudan og Togo.
Karlshamn kommune
Kommunen grenser i vest til Olofström kommune og Sölvesborg kommune, i øst til Ronneby kommune og i nord til Tingsryd kommune i Kronobergs län.
I kommunen finnes en av Blekinges største skjærgårder, Hällaryds skjærgård.
Administrativ historikk
I 1863, da de svenske kommunalforordningene trådte i kraft, bestod området av Karlshamn by og fem sogn. I 1881 ble ytterligere en landskommun lagt til, Ringamåla, gjennom utbryting fra Asarum. Ved kommunereformen av 1952 ble storkommunene Hällaryd (av Hällaryds og Åryds kommuner), Asarum (gjennom gjenforening av Asarum og Ringamåla), og Mörrum (av kommunene Elleholm og Mörrum) etablert. I 1967 ble Karlshamn by, Asarum, Hällaryd og Mörrum slått sammen.
Tettsteder
Karlshamn kommune har syv tettsteder. I tabellen oppgis antall innbyggere per 31. desember 2010.
Noter
<references group='lower-alpha'/>
Arkitekturåret 1747
Arkitekturåret 1747 er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1747.
Sør-Sandwich-gropa
Sør-Sandwich-gropa er ei djuphavsrenne i Sør-Atlanterhavet. Renna ligger øst for Sør-Sandwichøyene og vest for den midtatlantiske ryggen mellom Sør-Amerika og Antarktika. Maksimalt djup er 8 325 meter. Sør-Sandwich-gropa er danna i subduksjonssona der Den søramerikanske kontinentalplaten møter Sandwichplaten.
Filip IV av Frankrike
Filip IV av Frankrike (fransk Philippe IV, Philippe le Bel; født 1268 i Fontainebleau, død 29. november 1314 i Fontainebleau) var konge i Frankrike fra 1285 til sin død. Sønn av Filip III og Isabella av Aragon, far til Ludvig X, Filip V og Karl IV av Frankrike.
Han ble også kalt for «Filip den smukke» og bør ikke forveksles med Filip I av Castilla som også ble kalt for «Filip den smukke».
Reformator
Filip IV tilhørte huset Capet og ble født på palasset i Fontainebleau ved Seine-et-Marne. Som konge var Filip fast bestemt på å styrke monarkiet for enhver pris. Han lente seg, mer enn noen av hans forgjengere, på et profesjonelt byråkrati av legalister (den formelle strukturen av regjeringsinstitusjoner). Det er Filips fortjeneste at Frankrike ble omformet fra et karismatisk monarki (som lett kunne kollapse med en dårlig konge) til et institusjonelt kongedømme, begynnelsen på den moderne Frankrike.
Filip giftet seg med Johanna av Navarra (1271–1305) den 16. august 1284. Det primære fordelene av ekteskapet var å kunne arve områdene Champagne og Brie som var grensen til de kongelige besettelsene i området Île-de-France. Kongedømmet av Navarra var derimot ikke av samme interesse for den franske kronen, men forble i union i tidsrommet 1284-1329, og etter gikk retningen hver sin veg.
Tøff mot religiøse
På samme måte som Edvard I av England drev Filip IV jødeforfølgelser. Han arresterte jøder for å kunne stjele deres eiendommer til å understøtte sin egen krigføring. Hans fiender i den katolske kirken benyttet anledningen til å fordømme hans luksuriøse livsstil, men grunnen var nok heller at han skattet de geistlige for halvparten av deres inntekter, noe fikk den romersk-katolske kirken og Vatikanet til å gjøre opprør. Filip seiret da den franske erkebiskop Bertrand de Goth ble valgt til pave som Clement V og pavestolen ble flyttet til Avignon, omgitt av franske territorier.
Filip gikk på et ydmykende nederlag da en arme av 2500 adelsmenn (riddere og væpnere) og 4000 infanterister som han sendte for å slå ned et opprør i Flandern ble slått ved de gylne sporer-slaget nær Kortrijk den 11. juli 1302. Filip glemte ikke og i 1302 maktet Filip å tvinge flamlenderne til å akseptere en meget streng fredsavtale som slo fast en høy krigsskadeserstatning og ydmykende straffetiltak.
Tempelriddere
Den 13. oktober 1307 ble alle tempelriddere i Frankrike arrestert samtidig. Filip lot dem bli torturert til å innrømme kjetteri. Hensikten var å overta tempelherrenes formue og bryte opp tempelherrenes kloster- og banksystem. Tempelridderne var en orden underlagt paven, men Filip benyttet sin innflytelse på Clement V til å oppløse ordenen og fjerne dens ekslastiske status og beskyttelse for å plyndre den.
Hva som egentlig skjedde med tempelriddernes formue i Frankrike har lenge vært et mysterium som har gitt mange teorier og spekulasjoner. Det finnes legender om skip som slapp unna Filips agenter, skip som seilte fra Frankrike til Skottland med tempelherrenes formuer. Og at noen av tempelherrene som seilte til Skottland deltok i slaget ved Bannockburn med Robert Bruce da skottene sloss for sin uavhengighet mot England.
Filip IV døde mens han var på jakt og er begravd i den basiliske kirken i Saint-Denis.
Wil Wheaton
Richard William «Wil» Wheaton III (født 29. juli 1972 i Burbank i California) er en amerikansk skuespiller og forfatter. Wheaton er kjent for sin rolle som Wesley Crusher i Star Trek: The Next Generation.
Tidlig liv og familie
Wheaton ble født i Burbank i California, sønn av Debbie O’Connor og Richard William Wheaton jr. Han har en bror og en søster.
Personlig liv
Wheaton giftet seg med Anne Prince i 1999. Han bor med sin kone og to stesønner i Pasadena i California.
Star Trek: The Next Generation
Selv om Wils karakter ble hatet av en liten gruppe fans (se Usenet gruppe alt.ensign.wesley.die.die.die eller alt.wesley.crusher.die.die.die) i TNGs første sesong, har Wheaton selv sagt at som skuespiller måtte han si den teksten som var skrevet av andre i scriptet, og han mislikte sin rollefigur i Star Trek. Han likte derimot å arbeide i serien, og lovpriser de andre skuespillerne for sine talenter, spesielt Patrick Stewart. Wesley Crusher ble skrevet ut av serien. Ifølge Wheatons eget nettsted, ønsket han å forlate serien, fordi han ble frustrert over å måtte tilpasse andre roller til sitt skjema i Star Trek, trass i det minskende omfanget av sin rollefigur. Wesley Crusher dukker allikevel opp i flere senere episoder, blant annet i en der han blir kjæreste med en rollefigur, spilt av Ashley Judd.
Serien ble imidlertid en enorm suksess, med 18 ulike Emmy-priser, og 40 nominasjoner, og serien gikk videre i syv sesonger, selv om Wheaton kun var med i omtrent halvparten av episodene.
Etter Star Trek
Som mange skuespillere, som ble populære for sitt arbeide i Star Trek-universet, ble mye av Wheatons karriere begrenset til Trek-orienterte hendelser. I sin ungdom, var han ofte gjest på Star Trek-konvensjoner og var svært populær i magasiner for tenåringer.
Etter at han sluttet i Star Trek, sluttet Wheaton med skuespill også. Han flyttet til Topeka i Kansas, for å arbeide som programmerer for Newtek, der han hjalp til med å utvikle Video Toaster 4000. På grunn av sin kjendisstatus, reklamerte han senere for produktet.
Sent på 1990-tallet tok Wheaton opp igjen skuespill, men i uavhengige filmer, der han fikk flere roller. Mange av disse filmene vant priser: The Good Things, der Wheaton spiller en frustrert arbeider i en tollbod. Han fikk også the Best Actor award ved 2002 Melbourne Underground Film Festival for sin rolletolkning i Jane White is Sick and Twisted. Han deltok på en Star Trek-tematisk konkurranse av The Weakest Link, og gjør improvisasjon og komedie ved ACME Comedy Theater i Hollywood. Han har en reisende gruppe ved navn "EarnestBorg9" som opptrer Sci-Fi og geek-relatert komedie ved konvensjoner.
18. september 2007 annonserte Wheaton via sin nettside at han skal bidra med stemme til en kommende episode av tegneserien Family Guy.
Forfatterkarriere
Våren 2003 startet Wheaton det uavhengige forlaget Monolith Press og utga en memoarbok med tittelen Dancing Barefoot. Monolith Press ble «founded on the idea that publication should not be limited by opportunity.» Mesteparten av innholdet i boken, er utvidede versjoner av hans blog-skriverier. Wheaton solgte ut tre opplag på fire måneder, og vinteren 2003, fanget bokens suksess oppmerksomheten til publisisten Tim O'Reilly, som signerte Wheaton på en tre-boks kontrakt. O'Reilly skaffet seg Dancing Barefoot, og publiserte Wheatons utvidede memoarer, Just A Geek, sommeren 2004. Bokens salg ble relativt skuffende, og Wheaton har senere skrevet om han var bitter på hvordan boken ble markedsført som en Star Trek-bok da han hadde ment at den skulle være en mere personlig memoarbok.
Offentlig engasjement
Selv om han ikke styrer unna politikk (han har tidligere beskrevet seg som en libertarianer, men har senere sagt på hans tumblr-konto at «It’s not true. I flirted with the ideas when I was young and ignorant, and I’ve tried *very* hard to correct the record, but the misconception persists.» ), klargjorde han i september 2006 veldig klart sin anti-Bush syn i en blog-posting om debatten i Kongressen rundt tillatelse av tortur, der han sa: «''Shame on President Bush. Shame on his Republican party allies in congress''».
Wheaton uttalte seg i en offentlig debatt om vold i videospill som raste mellom Jack Thompson og Hal Halpin, presidenten i Entertainment Consumers Association (ECA). Mye av Wheatons uttalelse fokuserte på volden i debatten, noe som ga han masse ros for å komme med sitt syn.
Priser og nominasjoner
Melbourne Underground Film Festival
Young Artist Awards
Filmografi i utvalg
Listene under er ikke komplette, se Internet Movie Database – Wil Wheaton
Feilaktig koblet til Wil Wheaton
Mange kilder oppgir feilaktig, eller har tidligere feilaktig oppgitt, som Internet Movie Database at Wil Wheaton har stemmen i den animerte Disney-filmen Min bror bjørnen. Skuespilleren som stemmen kommer fra, er Willie Wheaton, som ikke er samme person som Wil Wheaton. Wheaton blir ofte også blandet sammen med Will Wheaton Jr., en jazz-musiker som bidro med musikken til filmen Mystery Men.
Trivia
En av Wheatons første arbeider var i en reklame sammen med Bill Cosby.
Han regnes også som en av de aller første bloggerne.
Rock ’n’ Roll (John Lennon album)
Rock 'n' Roll var det tiende albumet til John Lennon og det fjerde der bare han var titulert. Samtlige av sangene på albumet er covre av rock 'n' roll-sanger.
Albumet ble til som et rettslig kompromiss. Lennon hadde brukt en setning fra Chuck Berry-sangen «You Can't Catch Me» i begynnelsen av «Come Together», og Berrys utgiver Morris Levy truet med å saksøke. Lennon gikk i stedet med på å covre tre sanger Levy hadde rettighetene til: Berrys «You Can't Catch Me», Lee Dorseys «Ya Ya» og Rosie and the Originals' «Angel Baby». Imidlertid var det bare den førstenevnte av de tre som kom med på albumet. Albumet, som hadde arbeidstittelen «Oldies, but Mouldies», ble påbegynt etter Mind Games, men fikk en anstrengt begynnelse.
Dårlig salg var muligens en overdrivelse, da albumet nådde sjetteplass både i USA og Storbritannia.
Thomas Clarion
Thomas Clarion (født 15. mars 1982 i Sallanches) er en fransk funksjonshemmet skiskytter og langrennsløper. Han har to bronsemedaljer ved Paralympiske vinterleker 2014 i Sotsji som fremste internasjonale meritter.
Aldgate undergrunnsstasjon
Aldgate undergrunnsstasjon er en stasjon i Londons undergrunnsbane, ved Aldgate i City of London. Den betjener linjene Circle og Metropolitan, og er østlig endestasjon for sistnevnte. Stasjonen ligger i kollektivsone 1.
Thomas Clarion
Han er utdannet fysioterapeut og massør, og jobber på Janville Centre of Re-adaptation i Bonneville i Haute-Savoie.
Europeiske innendørsleker 1967
Europeiske innendørsleker 1967 ble arrangert 11. og 12. mars 1967 i Praha i Tsjekkoslovakia, i dagens Tsjekkia. Dette var de andre europeiske innendørslekene som ble arrangert.
Thomas Clarion
Karriere
Clarion vant verdenscupen sammenlagt i sesongen 2008/09.
Aldgate undergrunnsstasjon
Den åpnet 18. november 1876. I 1882 ble Circle-linjen fullført etter at utvidelsen til Tower of London undergrunnsstasjon var fullført. Strekningen mellom Aldgate og det som i dag er stasjonen Tower Hill er den eneste strekningen som kun kjøres av Circle. Fram til 1941 gikk Metropolitan-togene videre til den sørlige endestasjonen for East London-linjen.
Thomas Clarion
Karriere
Han deltok ved VM i skiskyting og langrenn for funksjonshemmede 2009. I skiskyting kom han på 6.-plass på 12,5 km og 10.-plass på 3,6 km jaktstart. I langrenn kom Frankrike på 4.-plass på 1x4 + 2x5 km stafett, og individuelt kom han på 9.-plass på 10 km fristil og 10.-plass på 20 km klassisk. Året etter deltok han ved Paralympiske vinterleker 2010, der han kom på 5.-plass på 12,5 km skiskyting og 8.-plass på 3 km jaktstart. I langrenn fikk han 6.-plass på 20 km fristil som beste individuelle resultat. Frankrike kom også på 6.-plass på 1x4 + 2x5 km stafett, og Clarion kom på 15.-plass på langrennssprinten. Han stilte ikke til start på 10 km klassisk stil.
Aldgate undergrunnsstasjon
Stasjonen ble sterkt skadet av flybomber under andre verdenskrig.
Thomas Clarion
Karriere
I 2011 deltok han ved VM i skiskyting og langrenn for funksjonshemmede 2011 i Khanty-Mansiysk. I skiskyting kom han på 6.-plass på 7,5 km, 7.-plass på 12,5 km og 8.-plass på 3 km jaktstart. Russland kom på 5.-plass på 1x4 + 2x5 km stafett, og han kom også på 5.-plass på 10 km. På 20 km kom han på 8.-plass, men han stilte ikke til start på sprinten.
Ved VM i skiskyting og langrenn for funksjonshemmede 2013 i Sverige kom han på 6.-plass på 7,5 km skiskyting, 12.-plass på 12,5 km og 13.-plass på 15 km skiskyting. Han fikk bedre plasseringer i langrenn, der han kom på 4.-plass på 4 x 2,5 km stafett, og 6.-plass på både 10 og 20 km.
Ved Paralympiske vinterleker 2014 i Sotsji kfikk han to medaljer i langrenn. Han fikk bronse individuelt på 10 km fri teknikk, og Frankrike kom også på 3.-plass på 4 x 2,5 km stafett, der Clarion brukte Julien Bourla som ledsager. Han kom på 10.-plass i kvalifiseringen i langrennssprinten, og nådde ikke finalen. I skiskyting kom han på 15.-plass på 7,5 km.
Etter de paralympiske vinterlekene i 2018 ble han utnevnt til ridder av Æreslegionen.
Judo under Sommer-OL 1980 – 78 kg menn
78 kg for menn i judo under Sommer-OL 1980 i Moskva ble arrangert i juli 1980 på Luzhniki Palace of Sports.
Carl Ringvold jr.
Carl August Ringvold jr. (født 16. desember 1902 i Oslo, død 27. august 1961 i Oslo) var en norsk seiler som deltok i de olympiske leker 1924 i Paris.
Ringvold ble olympisk mester i seiling under sommer-OL 1924 i Paris. Han vant sammen med Rick Bockelie, Harald Hagen, Ingar Nielsen og sin far Carl Ringvold olympisk gull i klassen 8 meter med den norske båten «Bera» foran den britiske båten «Emily». Seilasene ble gjennomført utenfor Le Havre i perioden 21. til 26. juli.
Ukiut 300-ngornerat
Ukiut 300-ngornerat («300 år senere», eller «300-årsjubileet») var den andre boken som kom ut på grønlandsk.
Boken ble skrevet av Augo Lynge, og ble utgitt i 1931. Den er en kriminalroman som er lagt til framtiden, der grønlendere styrer sitt eget land, som en del av Danmark. Mange av de hendelsene og endringene han skriver om, har også funnet sted.
Acreúna
Acreúna er en kommune i delstaten Goiás i sentral-vestregionen av Brasil.
Puerto Rico-gropa
Puerto Rico-gropa er en dyphavsgrop i Nord-Atlanterhavet. Gropen går parallelt med nordkysten av øyen Puerto Rico og er omtrent 1 750 kilometer lang og 100 kilometer bred. Største dyp er 8 380 meter, det dypeste i Atlanterhavet. Gropen ligger i sonen der Den karibiske platen møter Den nordamerikanske kontinentalplaten.
British Transport Police
British Transport Police (BTP) er en ikke-regional britisk politistyrke. Den har ansvar for å håndheve loven på jernbanen i Storbritannia, samt på Londons undergrunnsbane, Docklands Light Railway, Midland Metro og Croyon Tramlink. Den har ikke ansvar for Glasgows undergrunnsbane og Tyne and Wear Metro. Styrken er underlagt Home Office.
MT «Polyclipper» (1954)
MT «Polyclipper» var et tankskip bygget som byggenummer 445 ved Eriksbergs Mek. Verkstads A/B i Göteborg. Skipet ble levert til rederiet Einar Rasmussen i Kristiansand i november 1954.
British Transport Police
BTP ble opprettet omkring 1825, samtidig med de første organiserte politistyrker i Storbritannia. Man mente at jernbanen ville trenge en egen politistyrke for å beskytte last og passasjerer. I tillegg til at BTP kunne avse konstabler til eskorte av verditransporter og jevnlig patruljere togene, var den som en nasjonal styrke ikke avhengig av å følge grensene som de regionale styrkene er underlagt. Tidligere hadde hvert enkelt jernbaneselskap sin egen styrke, men med opprettelsen av British Rail i 1948 ble de samlet i én styrke.
Konstablene har samme myndighet som medlemmer av de regionale styrkene, men begrenser sin aktivitet til jerbanenettverkene og andre kollektivtilbud som er underlagt dem, samt områder helt nær disse. Uniformene er også de samme som andre styrker, med de typiske bobby-hjelmene for mannlige konstabler. Unntaket er offiserene, som gjerne bærer gensere med et spesielt svart og hvitt sjakkbrettmønster og teleskopbatonger av en type som flere andre styrker underlagt Home Office bruker.
I nyere tid har trusselen mot jernbanen endret seg. Verditransporter kjøres sjelden med tog, i det minste transporter av en slik størrelse at togrøveri er lønnsomt. Styrkens største utfordring er derfor hærverk, fyll og bråk på tog og stasjoner, ikke minst på Londons undergrunnsbane.
BTP har ikke teknisk eller mannskapsmessig kapasitet til å etterforske terrorhandlinger, og slike oppdrag blir derfor overlatt til andre politistyrker.
Engø Gård Hotel & Restaurant
Engø Gård Hotel & Restaurant er et hotell og en restaurant på Tjøme i Færder kommune i Vestfold. I 2007 ble Engø Gård Hotel & Restaurant det andre norske etablissementet som er tatt opp som medlem i den franske organisasjonen Traditions & Qualité. I 2009 ble stedet medlem av De Historiske Hotel og Spisesteder.
Qingshuihe
Fylket hadde et folketall på 134,092 innbyggere i 1999.
I 2005 begynte fylket med utviklingen av en ny by, 20 km nord for det eksisterende fylkessetet. I 2007 slapp man opp for penger og byggeprosjektet ble innstilt på grunn av manglende tilskudd - med det resultat at området har en delvis utbygd og folketom by, og fylket har utilstrekkelige midler til drift og vedlikehold av den eksisterende by.
Den kinesiske mur
Det avsnittet av Den kinesiske mur som står i fylket Qingshuihe (Changcheng – Qingshuihe xian changcheng, 长城—清水河县长城) fra Ming-dynastiets tid, ble i 2001 oppført på Folkerepublikken Kinas liste over kulturminner.
Samferdsel
Kinas riksvei 109 løper gjennom området. Den knytter Beijing sammen med Lhasa i Tibet. Den løper vestover fra Beijing via Datong, Yinchuan, Lanzhou og Xining til Golmud før den vender sørvestover mot Lhasa.
Kinas riksvei 209 løper gjennom området. Den begynner i Hohhot i Indre Mongolia, krysser gjennom provinsene Shanxi, Henan, Hubei, Hunan og ender opp i havnebyen Beihai i Guangxi.
Knut Gysler
Knut Trygve Gysler (født 21. februar 1888, død 22. mai 1967) var en norsk OL-rytter og rittmester.
Etter agronomeksamen i 1908 tok han en militær utdanning på generalstabslinjen, uteksaminert i 1913. Han fikk så jobb i Akershus Dragonregiment, fra 1920 som rittmester (kapteins grad i kavaleriet) og etterhvert eskadronsjef, en eskadron er det samme som et kompani. Under en fellesøvelse på Gardermoen i 1934 introduserte han bruk av panserbiler. I 1940 da den andre verdenskrig brøt ut førte Gysler Ringsaker eskadron under felttoget mot tyskerne. Han flyktet til Sverige i 1943 og var i 1944 kommandant i leiren «Mossebo», beliggende Öreryd i Jönköpings län. Slik gikk det til at han efter krigen fikk Deltagermedaljen med rosett. Han tok avskjed fra militæret i 1948.
Ellers var han aktiv rytter, med deltakelse i OL 1920 og 1928. Fra 1930 drev han Hippodromen i Risalléen 5 på Vinderen i Oslo, først i et felles eierskap. Av økonomiske årsaker fikk han kjøpt hele greia billig og drev det som eneeier fra 1936 til 1940 da tyskerne overtok anlegget for å huse østerrikske fjelltropper. Verdt å nevne er kanskje at Gysler i sin tid hadde Dronning Maud (1869–1938) som elev.
Gysler var forøvrig av ungarsk avstamning og sønn av Kjøstel Gysler (1851–1928). Etter sitt virke hos Gunerius Pettersen (1826–1892), drev faren manufakturforretning i Torggata 1 frem til århundreskiftet. Selv ble Knut Trygve gift med Ruth Ågot Pedersen (1896–1956). De var forøvrig morforeldre til redaktør Knut Haavik (født 1943).
Torstein
Torstein er et norsk og færøysk mannsnavn med norrøn opprinnelse. Navnet er i dag ikke blant de mest brukte. Formene Thorsten og Torsten er vanlige i Tyskland.
Etymologi
Torstein er en yngre form av norrøne Þórstæinn, som har opprinnelse i Þórr, «guden Tor», og steinn, «stein».
Torsten er en dansk og svensk nyere form av Thorsten, som var den gammeldanske og gammelsvenske formen av Þórstæinn. Torsti er en finsk form av navnet, og Dorste en samisk form.
Tóti er en færøysk kjæleform av navnet.
Utbredelse
Þórstæinn er det tredje vanligste mannsnavnet funnet i nordiske runeinskripsjoner fra vikingtiden, og navnet var derfor sannsynligvis svært vanlig i Norden i vikingtiden. De vanligste skrivemåtene for navnet var þurstin, þorstain og þurstain. Kjæleformen Tosti er også mye brukt i runeinnskrifene.
Formen Thurstan var vanlig i England fram til 1200-tallet.